宇治從來給我的印象就只是各款綠色抹茶紅豆味甜品，今次為關西之旅首個景點，非常期待！ 搭京阪電車的沿途風景好靚，街上好多櫻花已經盛開，總算放心！ 當日毛毛細雨，天灰灰，但無損心情～一踏出宇治站，單單一間婦科診所同一個巴士站，已經覺得好靚～係佢啦，佢就係我在日本遇到的第一棵櫻花，想到日本人在櫻花樹下等巴士係一個非常幸福的畫面！ 好，旅程要開始啦～簡單的一條宇治川大橋配上櫻花，即刻覺得d意境出晒黎，哈哈！ 好靚的畫面～ 平等院表參道，即商店街，有指示牌去平等院的方向 好多香港遊客，快Ｄ閃～ 例牌都要食返杯綠茶雪糕，這款另加綠茶粉，當然好食！ 世界遺產寺廟平等院，入邊係好有規劃的園林美景！ 垂櫻都開左啦～真係好幸運！